**01 ΕΣΩΤ. ΚΑΦΕΤΕΡΙΑ – ΜΕΡΑ**

Σε ενα τραπέζι κάθονται πέντε φίλοι, μεταξύ των οποίων ο ΡΕΝΟΣ (κεντρικός χαρακτήρας) και οι ΘΑΝΑΣΗΣ, ΓΙΩΡΓΟΣ, ΑΛΕΞΗΣ και ΔΗΜΗΤΡΗΣ, ηλικίας 25-27 ετών.

Ο ΡΕΝΟΣ εξιστορεί τα «κατορθώματά» του απο τις διακοπές του και όχι μόνο.

ΡΕΝΟΣ

...Κι αφού ασχολήθηκα για λίγη ώρα μαζί της, ξέρετε, στο φιλικό τάχα μου, δεν έκανα καμία νύξη για το κινητό της. Μου το δίνει μόνη της! Ξέρεις, και καλά, μη χάσουμε επαφή γιατί συμπάθησε όλη την παρέα κι αρχίδια. Εμένα γούσταρε, φαινόταν απ’την αρχή.

Τσιμπάω λοιπόν τηλεφωνάκι και ρωτάω και για facebook, έτσι για το ξεκάρφωμα. Αλλά μάντεψε, η γκόμενα ήταν τόσο ψημένη που μου λέει «τι να το κάνεις το facebook, έχεις το κινητό μου»! Προσέχεις; Ε, και τις απαντάω «ναι κοριτσάρα μου για facebook είμαστε τώρα; Εμείς είμαστε μεγάλα παιδιά» και της κλεινω με νόημα το μάτι. Η γκόμενα ένιωσε για πλάκα. Και μιλάμε για σούπερ μουνί ε;

(γυρνάει προς το μέρος ενός απο τους φίλους του)

ΡΕΝΟΣ(ΣΥΝ.)

Και ξέρεις ε; Η πίπα η σωστή! Χωρίς χέρια και μαλακίες.

ΘΑΝΑΣΗΣ

Ελα ρε φιλαράκι, γάμησέ μας τώρα! Τόσο εύκολο πια;

ΡΕΝΟΣ

Εμ, δεν πάτε διακοπές με τον σωστό, να σας φτιάξω! Θέλατε εκεί τις διακοπούλες σας στα ζευγαρονήσια με τα κοριτσάκια σας. Μιζέρια, γκρίνια κι άγιος ο Θεός.

ΑΛΕΞΗΣ

Ναι ρε μαν, γιατί εμείς πάμε στα σίγουρα κι εσύ μας έχεις εδώ δυο ώρες και μας λες για αυτές που γάμησες στην Πάρο, γι’αυτές που γάμησες στη Μύκονο, γι’αυτές που πήρες απο κώλο στην Ιο, για τα πιτσιρίκια στο κλαμπάκι στην παραλιακή και τέτοια!

ΡΕΝΟΣ

Αλεξάκο, άραξε και μη μου τη μπαίνεις γιατί εγώ, με ξέρεις, δε λέω μαλακίες. Και να σου πω και κάτι; Μπες facebook ρε, το βράδυ, θα ‘χω ανεβάσει και φωτογραφίες να δείς τί έπαιξε και αύριο έλα και ξαναμίλα μου!

**02 ΕΣΩΤ. ΣΠΙΤΙ ΡΕΝΟΥ – ΜΕΡΑ**

Ο ΡΕΝΟΣ μπαίνει στο σπίτι του. Αφήνει τα κλειδιά δίπλα στην πόρτα. Προχωράει προς το δωμάτιό του και συναντά τη μητέρα του στο διάδρομο.

ΜΗΤΕΡΑ

Καλώς τον. Πήγες σ’εκείνη τη συνέντευξη για τη δουλειά που λέγαμε;

ΡΕΝΟΣ

Εκεί ήμουνα, πριν λίγο τελειώσαμε. Τα γνωστά, μη με ρωτάς.

Ο ΡΕΝΟΣ μπαίνει στο δωμάτιό του και κλείνει την πόρτα. Κάθεται απέναντι απο τον υπολογιστή και μπαίνει κατευθείαν στο Facebook.

H αρχική σελίδα του προφίλ του αναφέρει το όνομά του «Renos Me». Τα friends του ανέρχονται στα 938 άτομα.

Καθώς ο ΡΕΝΟΣ κοιτάζει την οθόνη του υπολογιστή του, εμείς βλέπουμε κάποια στοιχεία να εμφανίζονται στο πλάνο:

INBOX (0)

PRIVATE MESSAGES (0)

COMMENTS (0)

LIKES (0)

Η έκφραση του ΡΕΝΟΥ δεν αλλάζει. Είναι συνηθισμένος.

Αποφασίζει να ανεβάσει κάποιες φωτογραφίες απο τις διακοπές του μήπως κεντρίσει το ενδιαφέρον του κόσμου.

ΡΕΝΟΣ(ΕΜ)

Τι φωτογραφίες να βάλω τώρα... Να βάλω αυτή με την ξαδέρφη μου; Δεν την έχουν δεί έτσι κι αλλιώς, θα ψαρώσουν σίγουρα.

Διαλέγει μια φωτογραφία με την ξαδέρφη του (που είναι αγκαλιασμένοι) και την ανεβάζει.

ΡΕΝΟΣ(ΕΜ)

Ωραία. Να βάλω κι αυτή με τα jet ski. Ετσι κι αλλιώς είναι μακρινή, δεν καταλαβαίνουν οτι δεν είμαι εγώ. Θα κάνω κι ενα tag κι όλα ΟΚ.

Ανεβάζει μια φωτογραφία με εναν τύπο που κάνει jet ski και κάνει ψεύτικο tag με το όνομά του.

Επιτόπου, επηρεασμένος απο τη δυστυχία του, πιάνει το κινητό του και στέλνει ενα μήνυμα που δε βλέπουμε στην πρώην του.

Δέκα λεπτά μετά, έρχεται η απάντηση.

Το μήνυμα είναι απο μια ΜΑΡΙΑ και γράφει:

«ΤΑ ΧΟΥΜΕ ΠΕΙ. Μ ΕΝΟΧΛΕΙΣ. ΣΕ ΠΑΡΑΚΑΛΩ ΜΗ ΜΕ ΑΝΑΓΚΑΣΕΙΣ ΝΑ ΑΛΛΑΞΩ ΑΡΙΘΜΟ. ΓΕΙΑ ΣΟΥ.»

Ο ΡΕΝΟΣ γέρνει πίσω στην καρέκλα απογοητευμένος. Σκέφτεται για λίγο και σκύβει πάλι μπροστά απο την οθόνη. Κάνει δύο κλικ με το ποντίκι.

Ξαναβλέπουμε την ίδια καρτέλα στο πλάνο με πριν. Αλλά αυτή τη φορά γράφει:

ΙΝΒΟΧ (0)

PRIVATE MESSAGES (0)

COMMENTS (0)

LIKES (2)

ΤΕΛΟΣ

ΤΟ ΠΡΟΦΙΛ ΤΟΥ ΚΕΝΤΡΙΚΟΥ ΗΡΩΑ (ΡΕΝΟΣ)

Ο Ρένος είναι 26 ετών. Αντικειμενικά όμορφος. Μετρίως γυμνασμένος. Καλοντυμένος, πολλές φορές μάλιστα επιδεικνύει τις μάρκες που φοράει. Φοράει μεγάλα γυαλιά ηλίου, στυλ Mark Jacobs. Ελαφρώς αξύριστος (όπως προτάσσει η μόδα) και λίγο μαυρισμένος. Το χέρι του κοσμεί ενα μεγάλο, ακριβό ρολόι και φοράει σκουλαρίκι.

Οπως φαίνεται κι απο τον παραπάνω διάλογο και μετέπειτα στο σπίτι, ο Ρένος είναι κομπλεξικός, παθολογικός ψεύτης, επιδειξιομανής, με κάποια πολύ μικρά στίγματα ευαισθησίας, τα οποία επιμελλώς κρύβει όταν βρίσκεται με τρίτους και είναι σχετικά τεμπέλης.

ΤΟ ΔΩΜΑΤΙΟ ΤΟΥ ΡΕΝΟΥ

Είναι συμμαζεμένο και καθαρό. Λιτό στη διακόσμηση. Εχει μια μεγάλη τηλεόραση, ενα στερεοφωνικό και το χρώμα στους τοίχους είναι δύο αποχρώσεις του γκρι. Τα έπιπλα είναι αρμονικά συνδυασμένα με το χρώμα των τοίχων, όπως και τα φωτιστικά. Ο υπολογιστής του είναι **iMac.**